Liste over enklaver

Enklave er i politisk geografi et landstykke som er fullstendig omringet av ett og samme fremmede område, og en eksklave er et landstykke som tilhører et politisk område, men ikke henger sammen med det. Mange enheter er både enklaver og eksklaver, men de to er likevel ikke synonymer; i dagligtale brukes imidlertid enklave som en fellesbetegnelse. Se hovedartikkel: Enklave og eksklave
Denne listen inneholder kun enklaver på statsnivå, ikke enklaver som måtte finnes på lavere administrasjonsnivåer, som provinser, regioner, delstater, osv. 


== Eksisterende enklaver ==

Lesotho (Fullstendig omringet av Sør-Afrika)
San Marino (Fullstendig omringet av Italia)
Vatikanstaten (Fullstendig omringet av Italia)
Qatar, grenser kun mot Saudi-Arabia
Campione d'Italia (Italiensk enklave i Sveits)
Monaco (Grenser kun til Frankrike, men har sjøtilgang)
Llívia (Spansk eksklave og enklave i Frankrike)
Baarle (Landsby som deles av to kommuner, en i Belgia (Baarle-Hertog) og en i Nederland (Baarle-Nassau). Landsbyen består av totalt 22 enklaver, og i disse er 7 nederlandske eksklaver situert)
Vennbahn-eksklavene; tyske de-facto-eksklaver i Belgia.
Büsingen am Hochrhein (Tysk enklave i Sveits)
Brunei (Består av to enklaver som kun grenser til Malaysia)
Øst-Timor (Grenser kun til Indonesia, og deler øya Timor)
Oecussi-Ambeno (en enklave tilhørende Øst-Timor, på den vestlige delen av Timor)
Ceuta og Melilla, offisielt spanske enklaver i Nord-Afrika, grenser kun til Marokko og havet.
Musandam (Enklave i De forente arabiske emirater, eid av Oman)
Dubki (Russisk enklave i Estland)
Sastavci en bosnisk enklave i Serbia
Gibraltar (en halvøy som er en britisk eksklave og bare grenser til Spania)
Akrotiri og Dekelia (to militærbaser under britisk jurisdiksjon på Kypros, Akrotiri grenser bare til Republikken Kypros, mens søster-basen Dekelia også grenser til Nord-Kypros, som fungerer som en egen stat, men ikke er anerkjent av noe land utenom Tyrkia)
Artsvasjen (armensk enklave i Aserbajdsjan, har vært okkupert av Aserbajdsjan siden 1991)
Barxudarlı, Kərki og Øvre Askipara (aserbajdsjanske enklaver i Armenia, har vært okkupert av Armenia siden 1991)
Barak (kirgisisk enklave i Usbeksitan)
Dzjangail, Kalatsja, Sokh og Sjakhrimardan (usbekiske enklaver i Kirgisistan)
Vorukh og Kajragatsj (tadsjikistanske enklaver i Kirgisistan)
Sankovo-Medvezje (russisk enklave i Hviterussland)
Grensen mellom Bangladesh og India har totalt 92 enklaver.
Nord-Irland er nesten helt omsluttet av Irland, og er dermed en britisk enklave i Irland.


== Historiske enklaver ==
Spansk Ekvatorial-Guinea (Grenset kun til Kamerun, Tyskland, som senere falt under Frankrike
Britisk Gambia (Grenset kun mot Senegal, Frankrike)
Portugisisk Guinea (Grenset kun mot Fransk Vest-Afrika)
Walvis Bay (Grenset kun mot Tysk Sørvest-Afrika)
Mosambik (Portugisisk koloni som grenset kun mot Rhodesia, Kappkolonien, Malawi og Tanzania, alle britiske)
Spansk Vest-Afrika (Delte kun grenser med Marokko og Fransk Vest-Afrika, Frankrike)
Etiopia (Grenset en periode kun mot Storbritannia, da alle koloniene rundt var okkupert under andre verdenskrig)
Hongkong, som øy har ikke Hongkong noen grenser, men det området Storbritannia leide fra Kina, «New Territories» grenset bare til Kina.
Macao (portugisisk koloni), grenset bare mot Kina.
Vest-Berlin var en vesttysk enklave i Øst-Tyskland.
Hamburg (Før Tysklands samling var Hamburg en enklave i Preussen)
Braunschweig (Bestod av tilsynelatende 4 atskilte deler, hvor to av dem var enklaver i Preussen)
Oldenburg (Var en enklave i Hannover og senere i Preussen)
Mulhouse (helt omkranset av Frankrike frem til den ble tvunget til å bli del av den franske republikken i 1789)
Den britiske kolonien Nigeria grenset kun til franske kolonier.
Eirik Raudes Land, det området Norge okkuperte på Grønland 1932-33, grenset kun til Danmark.


== Se også ==
Liste over land som kun grenser til ett annet land
Enklave og eksklave